**1.melléklet**

**A Városgazdálkodási Bizottság 2018. I. negyedévben lejáró saját hatáskörben hozott vagyoni típusú döntései**

**Ülés ideje:**

**2018. január 17.**

**Előterjesztés tárgya:**

„Eger, Egedalja-dűlőben elhelyezkedő 0326/26 helyrajzi számú ingatlan értékesítése”

**Bizottság Döntése:**

**5/2018 (I.17.) VGB döntés:**

**Eger Megyei Jogú Város Közgyűlése Városgazdálkodási Bizottsága saját hatáskörben úgy dönt, hogy a bizottság soron következő ülésén tárgyalják az „Eger, Egedalja-dűlőben elhelyezkedő 0326/26 helyrajzi számú ingatlan értékesítése” című előterjesztést.**

**Eger Megyei Jogú Város Közgyűlése Városgazdálkodási Bizottsága felkéri a mezőgazdasági ügyintézőt, hogy egyeztessen Kovács István kérelmezővel, megvásárolná-e a négy ingatlant egyben, ugyanis ez esetben a 0326/23 hrsz, a 0326/24 hrsz, a 0326/25 hrsz és a 0326/26 hrsz-ú ingatlanokat a korábban meghatározott 500 Ft/m2 árhoz képest kedvezőbben értékesítenék Kovács István részére.**

**Felelős: Takács László Jogi Iroda Mezőgazdasági ügyintézője**

**Határidő: 2018. február 14.**

Végrehajtás helyzete:

Az egyeztetés a kérelmezővel megtörtént. Kovács István a 4 ingatlant meg kívánja vásárolni 6 hónapos részletfizetést kérve. Az ingatlanok vételáráról a Városgazdálkodási Bizottság a májusban esedékes ülésén dönt.**Ülés ideje:**

**2018. február 22.**

**Előterjesztés tárgya:**

A Heves Megyei Vízmű Zrt. tulajdonában lévő Nagytálya 027/14 hrsz.-ú kivett vízmű megjelölésű ingatlan térítésmentes átvétele.

**Bizottság Döntése:**

**29/2018 (II.22.) VGB döntés:**

**Eger MJV Önkormányzata Közgyűlése Városgazdálkodási Bizottsága az önkormányzat vagyonáról és a vagyongazdálkodásról szóló 35/2015.(X.30.) rendelet 42. § (6) bekezdése és 7. § (2) bekezdése b) pontja alapján saját hatáskörben hozzájárul a Heves Megyei Vízmű Zrt. tulajdonában lévő Nagytálya 027/14 hrsz.-ú kivett vízmű megjelölésű ingatlan térítésmentes átvételéhez, valamint vagyonkezelésbe adásához.**

**A Bizottság felhatalmazza a Polgármestert a térítésmentes átvételhez és vagyonkezelésbe adáshoz szükséges dokumentumok aláírására.**

**Felelős: Habis László polgármester**

**Dr. Kovács Luca jegyző megbízásából**

**Juhászné Dr. Krecz Erzsébet Gazdasági Iroda vezetője**

**Dr. Bánhidy Péter Jogi Iroda vezetője**

**Határidő: 2018. március 30.**

Végrehajtás helyzete:

A végrehajtáshoz szükséges földhivatali eljárás befejeződött, a szerződéskötés folyamatban.

Új határidő: 2018. július 31.